marsh-mellow/hindi_wikipedia huggingface dataset:
280पारितंत्र के अनुसार छह ऋतुएँ
275खगोलीय मौसम के प्रत्येक परिवर्तन पर पृथ्वी का प्रदीपन
फ्रेमयह चित्र दिखाता है कि पृथ्वी की धुरी का झुकाव उत्तरी गोलार्ध की शीतकालीन संक्रांति के आसपास आने वाली धूप के साथ कैसे संरेखित होता है।  दिन के समय के बावजूद (अर्थात् पृथ्वी का अपनी धुरी पर घूमना), उत्तरी ध्रुव पर अंधेरा होगा, और दक्षिणी ध्रुव प्रकाशित होगा;  आर्कटिक सर्दी भी देखें।  घटना प्रकाश के घनत्व के अलावा, वायुमंडल में प्रकाश का अपव्यय तब अधिक होता है जब यह उथले कोण पर पड़ता है।
ऋतु एक वर्ष से छोटा कालखंड है जिसमें मौसम की दशाएँ एक खास प्रकार की होती हैं। यह कालखण्ड एक वर्ष को कई भागों में विभाजित करता है जिनके दौरान पृथ्वी के सूर्य की परिक्रमा के परिणामस्वरूप दिन की अवधि, तापमान, वर्षा, आर्द्रता इत्यादि मौसमी दशाएँ एक चक्रीय रूप में बदलती हैं। मौसम की दशाओं में वर्ष के दौरान इस चक्रीय बदलाव का प्रभाव पारितंत्र पर पड़ता है और इस प्रकार पारितंत्रीय ऋतुएँ निर्मित होती हैं यथा पश्चिम बंगाल में जुलाई से सितम्बर तक वर्षा ऋतु होती है, यानि पश्चिम बंगाल में जुलाई से अक्टूबर तक, वर्ष के अन्य कालखंडो की अपेक्षा अधिक वर्षा होती है। इसी प्रकार यदि कहा जाय कि तमिलनाडु में मार्च से जुलाई तक ग्रीष्म ऋतु होती है, तो इसका अर्थ है कि तमिलनाडु में मार्च से जुलाई तक के महीने साल के अन्य समयों की अपेक्षा गर्म रहते हैं।

एक ॠतु  २ मास। ऋतु साैर और चान्द्र दाे प्रकार के हाेते हैं। धार्मिक कार्य में चान्द्र ऋतुएँ ली जाती हैं। 

भारत में परंपरागत रूप से मुख्यतः छः ऋतुएं परिभाषित की गयी हैं। -
 ऋतु हिन्दू मास ग्रेगरियन मासवसन्त ऋतु चैत्र से वैशाख (वैदिक मधु और माधव)	  फरवरी से मार्च ग्रीष्म ऋतु  ज्येष्ठ से आषाढ (वैदिक शुक्र और शुचि) मार्च से जूनवर्षा ऋतु श्रावन से भाद्रपद 	(वैदिक नभः और नभस्य)  जुलाई से सितम्बरशरद ऋतु आश्विन से कार्तिक (वैदिक इष और उर्ज) 	अक्टूबर से नवम्बरहेमन्त ऋतु  मार्गशीर्ष से पौष 	 (वैदिक सहः और सहस्य)  दिसम्बर से 15 जनवरीशिशिर माघ से फाल्गुन 	(वैदिक तपः और तपस्य)16 जनवरी से फरवरी

ऋतु परिवर्तन का कारण
ऋतु परिवर्तन का कारण पृथ्वीद्वारा सूर्य के चारों ओर परिक्रमण और पृथ्वी का अक्षीय झुकाव है।
पृथ्वी का डी घूर्णन अक्ष इसके परिक्रमा पथ से बनने वाले समतल पर लगभग ६६.५ अंश का कोण बनता है जिसके कारण उत्तरी या दक्षिणी गोलार्धों में से कोई एक गोलार्द्ध सूर्य की ओर झुका होता है। यह झुकाव सूर्य के चारों ओर परिक्रमा के कारण वर्ष के अलग-अलग समय अलग-अलग होता है जिससे दिन-रात की अवधियों में घट-बढ़ का एक वार्षिक चक्र निर्मित होता है। यही ऋतु परिवर्तन का मूल कारण बनता है।

 इन्हें भी देखें 
 मौसम
 जलवायु

 सन्दर्भ 

श्रेणी:जलवायु विज्ञान
श्रेणी:ऋतु
श्रेणी:शब्दार्थ
ऋतुपर्ण घोष बंगाल के प्रसिद्ध फ़िल्म निर्देशक और सत्यजित राय के समकालीन हैं। भारतीय फ़िल्मकर्मी

श्रेणी:भारतीय फ़िल्मकर्मी
ऋतुपर्ण अयोध्या के एक पुराकालीन राजा थे। इनके पिता का नाम सर्वकाम था। यह अक्षविद्या में अत्यंत निपुण थे। जुए में राज्य हार जाने के उपंरात अपने अज्ञातवासकाल में नल 'बाहुक' नाम से इन्ही के पास सारथि के रूप में रहा था। इन्होंने नल को अपनी अक्षविद्या दी तथा नल ने भी अपनी अश्वविद्या इन्हें दी। 

नलवियुक्ती दमयंती को जब अपने चर पर्णाद द्वारा पता चला कि नल ऋतुपर्ण के सारथि के रूप में रह रहा है तो उसने ऋतुपर्ण का संदेशा भेजा, नल का कुछ भी पता न लगने के कारण मैं अपना दूसरा स्वयंवर कल सूर्योदय के समय कर रही हूँ, अत: आप समय रहते कुंडनिपुर पधारें। नल ने अपनी अश्वविद्या के बल से ऋतुपर्ण को ठीक समय पर कुंडनिपुर पहुँचा दिया तथा वहाँ नल और दमयंती का मिलन हुआ।

बौधायन श्रौत्रसूत्र (२०,१२) के अनुसार ऋतुपर्ण भंगाश्विन का पुत्र तथा शफाल के राजा थे। वायु, ब्रह्म तथा हरिवंश इत्यादि पुराणों में ऋतुपर्ण को अयुतायुपुत्र बताया गया है।

श्रेणी:अयोध्याकुल
श्रेणी:प्राचीन पौराणिक राजवंश
हिंदी कवि ऋतुराज का जन्म राजस्थान में भरतपुर  में 10 फरवरी सन 1940 को  हुआ। उन्होंने 
. ए. की उपाधि ग्रहण की। उन्होंने लगभग चालीस वर्षों तक राजस्थान के विभिन्न महाविद्यालयों में, ज्यादातर एक छोटे शहर बूंदी में रहते हुए अंग्रेजी साहित्य का अध्यापन किया। बीच में वे कुछ समय के लिए रेडियो चाइना (बीजिंग) में भी रहे। जीवन के अंतिम दिनों में ऋतुराज जयपुर के सांगानेर स्थित प्रताप नगर  में रहे। 8 जुलाई 2009 में इनका निधन हो गया।

ऋतुराज के अब तक के प्रकाशित काव्य संग्रहों में 'पुल पर पानी', 'एक मरणधर्मा और अन्य कविताऍं', 'सुरत निरत' तथा 'लीला अरविंद', 'मैं आंगिरस', 'कितना थोड़ा वक़्त', 'अबेकस', 'आशा नाम नदी' आदि हैं। इन्हें सोमदत्त सम्मान, परिमल सम्मान,मीरा पुरस्कार, पहल सम्मान, बिहारी पुरस्कार आदि से सम्मानित किया जा चुका है।

राजस्थान प्रगतिशील लेखक संघ के अध्यक्ष  रहे ऋतुराज मूलतः वंचितों, उपेक्षितों और पीड़ितों के कवि हैं। इन्होंने समाज के हाशिए के लोगों की चिंताओं को अपनी कविताओं का विषय बनाया है।

जयपुर के प्रसिद्ध साहित्य महोत्सव (लिट फेस्ट) की अंग्रेजीपरस्ती  और भारतीय भाषाओं की उपेक्षा से खिन्न होकर उन्होंने कुछ स्थानीय साहित्यकारों के साथ मिल कर उन्हीं तारीखों में अपना एक अलग समानांतर जयपुर साहित्य उत्सव शुरू किया था, जो अब पूरे भारत का एक प्रतिष्ठित वार्षिक साहित्य समागम बन गया है। इसमें पूरे भारत से सभी प्रमुख भारतीय भाषाओं के साहित्यकारों को आमंत्रित किया जाता है। कोरोना संकट के दौरान भी इसे आभासी रूप में आयोजित किया गया।

 सन्दर्भ 

श्रेणी:हिन्दी कवि
श्रेणी:1940 में जन्मे लोग
श्रेणी:राजस्थान के लोग
श्रेणी:जीवित लोग
ऋतुराज गायकवाड़ (जन्म ३१ जनवरी १९९७) एक भारतीय क्रिकेटर हैं। उन्होंने महाराष्ट्र के लिए रणजी ट्रॉफी 2016-17 में ६ अक्टूबर २०१६ को प्रथम श्रेणी क्रिकेट में पदार्पण किया। जबकि उन्होंने इंटर स्टेट ट्वेन्टी २० २०१७ टूर्नामेंट में २ फरवरी २०१७ को महाराष्ट्र के लिए ट्वेंटी-२० में पदार्पण किया था। २५ फरवरी २०१७ को विजय हजारे ट्रॉफी २०१६ में महाराष्ट्र के लिए ही अपने लिस्ट ए क्रिकेट की शुरुआत की।

3 जून को मशहूर युवा क्रिकेटर रुतुराज गायकवाड़ ने शादी की। रुतुराज गायकवाड़ ने जिस लड़की से शादी की उस लड़की का नाम उत्कर्ष पवार है। और अब रुतुराज गायकवाड़ की शादी की तस्वीरें  खूब वायरल हो रही हैं। आप भी उस तस्वीर को देख सकते हैं।  ऋतुराज और उत्कर्षा की शादी महाबलेश्वर के 'ले मेरिडियन' नामक होटल में संपन्न हुई थी, जिसके 1 दिन का रूम का किराया 17000 रूपए से लेकर 35000 रूपए तक है 

अक्टूबर २०१८ में, उन्हें देवधर ट्रॉफी 2018-19 के लिए भारत बी टीम में नामित किया गया था। जबकि दिसंबर २०१८ में, उन्हें एसीसी इमर्जिंग टीम एशिया कप 2018 के लिए भारत की टीम में नामित किया गया था।

दिसंबर २०१८ में ही, उन्हें चेन्नई सुपर किंग्स द्वारा २०१९ इंडियन प्रीमियर लीग के लिए नीलामी में खरीदा गया।

2021 विजय हजारे ट्रॉफी में महाराष्ट्र के लिए खेलते हुए ऋतुराज गायकवाड़ ने पांच पारियों में चार शतक मारे थे  आईपीएल 2021 में ऋतुराज गायकवाड़ ने लगातार शानदार बल्लेबाजी की है और अपनी टीम को बढ़िया शुरुआत दिलवाई है. फाइनल मुकाबले में उन्होंने अपने नाम ऑरेंज कैप कर ली. जिसके साथ ही वो ऑरेंज कैप जीतने वाले सबसे युवा खिलाड़ी भी बन गए है  

सन्दर्भ

श्रेणी:भारतीय क्रिकेट खिलाड़ी
श्रेणी:1997 में जन्मे लोग
श्रेणी:जीवित लोग
श्रेणी:दाहिने हाथ के बल्लेबाज़
ऋतुसंहार कालिदास का एक विख्यात काव्य है। ऋतुसंहार महाकवि कालिदास की प्रथम काव्यरचना मानी जाती है, जिसके छह सर्गो में ग्रीष्म से आरंभ कर वसंत तक की छह ऋतुओं का सुंदर प्रकृतिचित्रण प्रस्तुत किया गया है। ऋतुसंहार का कलाशिल्प महाकवि की अन्य कृतियों की तरह उदात्त न होने के कारण इसके कालिदास की कृति होने के विषय में संदेह किया जाता रहा है। मल्लिनाथ ने इस काव्य की टीका नहीं की है तथा अन्य किसी प्रसिद्ध टीकाकार की भी इसकी टीका नहीं मिलती है। जे. नोबुल तथा प्रो॰ए.बी. कीथ ने अपने लेखों में ऋतुसंहार को कालिदास की ही प्रामाणिक एवं प्रथम रचना सिद्ध किया है। 

'ऋतुसंहार' का शाब्दिक अर्थ है- ऋतुओं का संघात या समूह। इस खण्डकाव्य में कवि ने अपनी प्रिया को सबोधित कर छह ऋतुओं का छह सर्गों में सांगोपांग वर्णन किया है। प्रकृति के आलंबनपरक तथा उद्दीपनपरक दोनों तरह के रमणीय चित्र काव्य की वास्तविक आत्मा हैं। 
कवि ने ऋतु-चक्र का वर्णन ग्रीष्म से आरंभ कर प्रावृट् (वर्षा), शरद्, हेमन्त व शिशिर ऋतुओं का क्रमशः दिग्दर्शन कराते हुए प्रकृति के सर्वव्यापी सौंदर्य माधुर्य एवं वैभव से सम्पन्न वसंत ऋतु के साथ इस कृति का समापन किया है। प्रत्येक ऋतु के संदर्भ में कवि ने न केवल संबंधित कालखंड के प्राकृतिक वैशिष्ट्य, विविध दृश्यों व छवियों का चित्रण किया गया है बल्कि हर ऋतु में प्रकृति-जगत् में होनेवाले परिवर्तनों व प्रतिक्रियाओं के युवक-युवतियों व प्रेमी-प्रेमिकाओं के प्रणय-जीवन पर पड़ने वाले प्रभावों का भी रोमानी शैली में निरूपण व आकलन किया है। प्रकृति के प्रांगण में विहार करनेवाले विभिन्न पशु-पक्षियों तथा नानाविध वृक्षों, लताओं व फूलों को भी कवि भूला नहीं है। कवि भारत के प्राकृतिक वैभव तथा जीव-जन्तुओं के वैविध्य के साथ-साथ उनके स्वभाव व प्रवृत्तियों से भी पूर्णतः परिचित है। प्रत्येक सर्ग के अंतिम पद्य में कवि ने संबोधित ऋतु के अपने समस्त वैभव व सौंदर्यपूर्ण उपादानों के साथ सभी के लिए मंगलकारी होने का अभ्यर्थना की है।

ऋतुसंहार का सर्वप्रथम संपादन कलकत्ता से सन् १७९२ में सर विलियम जोन्स ने किया था। सन् १८४० में इसका एक अन्य संस्करण पी.फॉन बोलेन द्वारा लातीनी तथा जर्मन पद्यानुवाद सहित प्रकाशित किय गया था। १९०६ में निर्णयसागर प्रेस से यह रचना मणिराम की संस्कृत टीका के साथ छपी थी, जिसके अब तक अनेक संस्करण हो चुके हैं। 

 इन्हें भी
 देखें 
 कालिदास
 अभिज्ञान शाकुन्तलम्
 विक्रमोर्वशीयम्
 मालविकाग्निमित्रम्
 रघुवंश
 कुमारसंभवम्
 मेघदूतम्

 बाहरी कड़ियाँ
ऋतुसंहार : कथ्य एवं शिल्प (शोधगंगा)
   
      

श्रेणी:संस्कृत साहित्य
यज्ञयाग में यजमान को श्रौतकर्म करानेवाला व्यक्तिविशेष ऋत्विज् कहलाता है। ऋत्विजों की संख्या में कर्मो के अनुसार पर्याप्त भिन्नता है। अग्निहोत्री के घर पर प्रात: और सायंकाल होम करनेवाला ऋत्विज एक ही होता है, परंतु दर्श (अमावस्या के दूसरे दिन प्रतिपद को होनेवाली) इष्टि में तथा पौर्णमास (पूर्णिमा के दूसरे दिन प्रतिपदवाली) इष्टि में चार ऋत्विज् होते हैं जिनके नाम हैं - अध्वर्यु, होता, ब्रह्मा और आग्नीध्र। चातुर्मास्य याग में इन चारों के अतिरिक्त ""प्रतिप्रस्थाता"" अधिक होता है और पशुयाग में ""मैत्रावरुण"" नामक छठा ऋत्विज् भी होता है। अग्न्याधान (अग्निहोत्र ग्रहण के समय) में पूर्वोक्त चार ऋत्विजों के साथ "उद्गाता"" नामक पाँचवाँ ऋत्विज् भी होता है। अग्निष्टोम आदि सोमयाग में 16 ऋत्विज् होते हैं। ""सदस्य"" नामक 17वाँ ऋत्विज् सोमयाग में प्रत्यक्ष भाग न लेकर "सद" नामक मंडप में बैठा रहता है। आश्वलायन गृह्यसूत्र (1.23) में ऋत्विज् के चुनने की विधि (ऋत्विक्वरण) दी गई है जिनमें ऋत्विज् के सर्वांगपूर्ण, सशक्त और तरुण होने का स्पष्ट आग्रह है। यह तो हुई श्रौतकर्म की बात। स्मार्त यज्ञों में भी हवन करने तथा शांतिविधान के लिए ऋत्विज् चुना जाता है। इस प्रकार वैदिक यज्ञों का निष्पादन ऋत्विजों की विद्या, बुद्धि तथा कर्मनिष्ठा का सम्मिलित फल होता है।

श्रेणी:हिन्दू धर्म
श्रेणी:ब्राह्मण
श्रेणी:वेद
ऋद्धि हिन्दूओं की एक देवी हैं और भगवान गणेश की पत्नी है। उनकी दो पत्नीयां थी, उनके नाम ऋद्धि और सिद्धि हैं। किसी भी पूजा में गणेश जी के साथ ऋद्धि सिद्धि और उनके पुत्र लाभ शुभ का भी पूजन किया जाता है।
ऋद्धि माँ को माँ लक्ष्मी का अवतार माना जाता है।

ऋद्धि का अर्थ सफलता,भाग्य, श्रेष्ठता, अच्छी किस्मत, धन, अलौकिक शक्ति से भी है।

 इन्हें भी देखें 
हिन्दू देवी देवताओं की सूची

श्रेणी:हिन्दू देवी-देवता
ऋभु बहुत प्राचीन शब्द है जिसका अर्थ समय के साथ परिवर्तित होता गया है। 

वैदिक साहित्य के आरम्भिक ग्रन्थों में ऋभु का अर्थ सूर्य होता था।    ;   (2013). "".    . . . 918.  978-1-135-96397-2.
 बाद में ऋभु का अर्थ 'वायु देवता' हो गया। कालान्तर में, उत्तर वैदिक काल में, तीन शिल्पकारों के लिये यह सामूहिक शब्द बन गया। ये शिल्पकार 'ऋभवः' नाम से अभिहित हैं और इनकी क्षमता और तप के कारण उनको देवों की श्रेणी प्राप्त है। ये 'अर्ध देवता' कहे जाने वाले सुधन्वा के तीन पुत्र ऋभु, वाज और विभ्वन् (या विभु) हैं जिनका बोध ज्येष्ठ ऋभु के नाम से होता है और सम्मिलित रूप से इन्हें 'ऋभवः' (ऋभु का बहुवचन) कहा जाता है। ऋभु का शाब्दिक अर्थ है- बुद्धिमान, कौशलपूर्ण, शोधकर्ता, नवाचारी, शिल्पी, रथकार आदि है। 

 ''शं नो ऋभवः सुकृतः सुहस्ताः
 ( उत्तम साधनों वाले चतुर शिल्पीजन ऋभुगण हमारे लिये सुखकारी हों।)

कुछ वैदिक साहित्यों में ऋभुओं को शरण्यु (प्रातःकाल के प्रकाश के देवता) एव्ं इन्द्र का पुत्र कहा गया है। अन्य कथाओं, जैसे अथर्ववेद में, उन्हें  सुधन्वन् (शाब्दिक अर्थ : अच्छे धनुष चलाने वाले) के पुत्र के रूप में अभिहित किया गया है। किन्तु सभी कथाओं में ये तीनों (ऋभवः) अपनी सर्जनात्मक क्षमता, नवाचार के लिये प्रसिद्ध हैं। वे रथ बनाते हैं, कामधेनु, नदी के मर्ग, इन्द्र और अन्य देवताओं के लिये अस्त्र-शस्त्र बनाते हैं। 

बाद की पौराणिक कथाओं में कहा गया है कि ऋभवों ने धरती पर मानव रूप में जन्म लिया और अपनी कला एवं शिल्प का धरती पर प्रसार किया। वे अत्यन्त सरल एवं दयालु हैं। इससे कुछ देवता रुष्ट हो गये और उन्होने ऋभवों को पुनः स्वर्ग में लेना स्वीकार नहीं किया। किन्तु अन्य देवताओं ने इसमें हस्तक्षेप किया और ऋभवों को अमर बना दिया। ऋभवों को ऋषि, नक्षत्र, या सूर्य की किरणों के रूप में माना गया है।

सन्दर्भ

इन्हें भी देखें
अश्विनीकुमार

श्रेणी:ऋग्वेद
श्रेणी:हिन्दू देवता
श्रेणी:ऋग्वैदिक देवी-देवता
ऋशिता भट ( जन्म: १० मई १९८१) भरतीय अभिनेत्री और मॉडल हैं। उन्होंने अशोका फ़िल्म में शाहरुख खान के सामने अभिनय की शुरुआत की, लेकिन उन्होंने हासिल (२००३) से सफलता की शुरुआत की।

 पूर्व जीवन और व्यक्तिगत जीवन 
भट्ट का जन्म मुम्बई में बांग्ला-भाषी परिवार में हुआ।
 फ़िल्में
 वर्ष  फ़िल्म  अभिनय  भाषा  टिप्पणी 2001  अशोका  देवी  हिन्दी  2002  दिल विल प्यार व्यार  जोजो  हिन्दी  शराफत  नेहा सेनगुप्ता  हिन्दी   2003  आउट ऑफ़ कण्ट्रोल  ऋचा हिन्दी  हासिल  निहारिका सिंह  हिन्दी  2004  अब तक छप्पन  वैशाली  मिसेज जतिन शुक्ला  हिन्दी  चरस  नैना  हिन्दी  2005  किसना  रूकमणी  हिन्दी  विशेष भूमिका 2006  राम  ज्योथिका  तेलुगू  अनकही  शीना सक्सेना  हिन्दी      जिज्ञासा  जिज्ञासा माथुर  हिन्दी  जवानी दीवानी  राधा यू॰ जुमानी  हिन्दी  पेज 3  आइटम नम्बर  हिन्दी  2007  गॉडफादर   उर्दू  पाकिस्तानी फ़िल्म धर्म  मनी  हिन्दी  बिधातार लेखा   बंगाली  हे बेबी  विशेष भूमिका  हिन्दी  धर्म  सूर्या प्रकाश - सिंह की बहन  हिन्दी  2008  देशद्रोही  नेहा आर॰ राघव  हिन्दी  हीरोज  विक्रम की गर्लफ़्रेंड  हिन्दी  डॉन मुथुस्वामी  संजना एम॰ स्वामि  हिन्दी  माय नेम इज अन्थोनी गोंजाल्वीस  आयटम नम्बर  हिन्दी  खफ़ा  प्रिया  हिन्दी  धारा  धारा  हिन्दी  2009  ढूँढ़ते रह जाओगे  रिया  हिन्दी  मरेगा साला  प्रिया  हिन्दी  अवस्थी  शुमोना  हिन्दी  आसमा  सुम्मी  हिन्दी  बैड लक गोविन्द  अनु  हिन्दी  जुगाड़   हिन्दी  2010  इडियट बॉक्स   हिन्दी   मणी मंगलसूत्र  सवित्री  मराठी  2011  शागीर्द  विशेष भूमिका  हिन्दी 2012  अम्मा की बोली  प्रमिला  हिन्दी 2016  शोरगुल   हिन्दी 

 सन्दर्भ 

 बाहरी कड़ियाँ 

श्रेणी:भारतीय अभिनेत्री
श्रेणी:हिन्दी अभिनेत्री
श्रेणी:1981 में जन्मे लोग
ऋषभ तिवारी (जन्म 1 सितंबर 1993) एक भारतीय क्रिकेटर हैं। उन्होंने 6 अक्टूबर 2016 को रणजी ट्रॉफी 2016-17 में छत्तीसगढ़ के लिए प्रथम श्रेणी में पदार्पण किया। उन्होंने 10 जनवरी 2018 को 2017-18 जोनल टी 20 लीग में छत्तीसगढ़ के लिए ट्वेंटी 20 में पदार्पण किया। उन्होंने 30 सितंबर 2018 को 2018-19 विजय हजारे ट्रॉफी में छत्तीसगढ़ के लिए अपनी लिस्ट ए की शुरुआत की।

सन्दर्भ

बाहरी कड़ियाँ
 

श्रेणी:1993 में जन्मे लोग
श्रेणी:भारतीय क्रिकेट खिलाड़ी
ऋषभ राजेंद्र पंत (ऋषभ राजेन्द्र पन्त) (जन्म 04 अक्तूबर 1997) एक भारतीय क्रिकेट खिलाड़ी हैं जिनका जन्म रुड़की, उत्तराखंड में हुआ है। इनका पैतृक निवास 'पिथौरागढ़' जनपद के गंगोलीहाट तहसील के पाली नामक गाँव में है। ऋषभ पंत घरेलू क्रिकेट दिल्ली के लिए खेलते हैं। पंत मुख्यतः बल्लेबाजी और विकेटकीपर के लिए जाने जाते हैं। इनके और भी रिकॉर्ड है। 

इन्हे भारत का 'गिलक्रीस्ट' कहा जाता है ये अपनी बिस्फोटक बल्लेबाजी के लिऐ जाने जाते हैं, खिलाड़ी खेलता अच्छा है लेकिन शॉट चयन गलत हो जाता है!इशा नेगी  इन पर एकतरफा मोहब्बत है।  

ऋषभ पंत अपने प्रथम श्रेणी क्रिकेट की शुरुआत 22 अक्तूबर 2016 को 201616 की रणजी ट्रॉफी में की थी। और लिस्ट ए क्रिकेट की शुरुआत 24 दिसंबर (दिसम्बर) 2015 को 201516 विजय हजारे ट्रॉफी में की थी।

ऋषभ पंत जिन्हें पहली बार भारत के इंग्लैंड दौरे पर टेस्ट टीम में जगह दी गयी। ऋषभ पंत को टी20 सीरीज के लिए पंत को बल्लेबाज के तौर पर चुना गया. वेस्टइंडीज में हो रहे इस मैच में ऋषभ को महेंद्र सिंह धोनी के स्थान पर चुना गया है

2022 में श्रीलंका के खिलाफ ऋषभ पंत ने बेंगलुरु टेस्ट में सबसे तेज फिफ्टी का रिकॉर्ड बनाया, ऋषभ पंत ने सिर्फ 28 बॉल में फिफ्टी जड़ी और कपिल देव के कई साल पुराने रिकॉर्ड को तोड़ दिया 

इसकेअलावा पंत सबसे कम पारियों में 1000 रन बनाने वाले भारतीय विकेटकीपर बल्लेबाज भी है  उन्होंने ये रिकॉर्ड 2021 में ऑस्ट्रेलिया के खिलाफ ब्रिस्बेन टेस्ट में  बनाया था 

 भारतीय प्रीमियर लीग 
ऋषभ पंत ने साल 2016 में दिल्ली कैपिटल्स के लिए खेलते हुए अपने आईपीएल करियर की शुरुआत की थी। इसके बाद से अभी तक पंत दिल्ली कैपिटल्स का ही हिस्सा हैं। दिल्ली कैपिटल्स के लिए ऋषभ पंत का प्रदर्शन इतना ज्यादा जबरदस्त रहा है कि इंडियन प्रीमियर लीग 2021 में उन्होंने टीम की कप्तानी भी की।

अपने  करियर में अभी तक ऋषभ पंत ने 76 मुकाबले खेले हैं, जिसमें 35.26 की औसत और 149.80 के शानदार स्ट्राइक रेट से 2292 रन बनाए हैं। इस बीच पंत ने अपने करियर में 14 अर्धशतक और एक शतक भी लगाया है। ऋषभ पंत का  में सर्वश्रेष्ठ स्कोर 128 रन रहा। ऋषभ पंत ने भारतीय टीम के लिए टेस्ट में अपना डेब्यू साल 2018 में किया था। आपको बता दें कि 2017 में टी20 फॉर्मेट के जरिए अपने अंतरराष्ट्रीय करियर की शुरुआत करने वाले पंत ने 2018 में टेस्ट डेब्यू किया। अभी तक अपने टेस्ट करियर में ऋषभ पंत ने 20 मुकाबले खेले हैं, जिसमें उन्होंने 45.26 की औसत से 1358 रन बनाए हैं। इस बीच पंत ने 4 शतक और 17  अर्धशतक भी लगाए हैं। ऋषभ पंत का सर्वश्रेष्ठ स्कोर 159 रन रहा है।

ऋषभ पंत ने आईपीएल 2022 में दिल्ली के कप्तान के रूप में बहुत अच्छा प्रदर्शन किया थे. आईपीएल 2022 के नौ मैचों में पंत ने 33.43 का औसत और 149.04 के अच्छे स्ट्राइक-रेट से 234 रन बनाए थे.

सन्दर्भ

श्रेणी:1997 में जन्मे लोग
श्रेणी:जीवित लोग
श्रेणी:भारतीय क्रिकेट खिलाड़ी
श्रेणी:उत्तराखण्ड के लोग
श्रेणी:विकेटकीपर
श्रेणी:बल्लेबाज
श्रेणी:भारतीय ट्वेन्टी २० क्रिकेट खिलाड़ी
ऋषभ पटेल (जन्म 29 जून 1993) एक केन्याई क्रिकेटर हैं। उन्होंने 28 मई 2016 को पापुआ न्यू गिनी के खिलाफ 2015-17 आईसीसी विश्व क्रिकेट लीग चैम्पियनशिप में अपनी लिस्ट ए की शुरुआत की। जनवरी 2018 में, उन्हें 2018 आईसीसी विश्व क्रिकेट लीग डिवीजन टू टूर्नामेंट के लिए केन्या की टीम में नामित किया गया था।

मई 2019 में, उन्हें युगांडा में 2018-19 आईसीसी टी20 विश्व कप अफ्रीका क्वालीफायर टूर्नामेंट के क्षेत्रीय फाइनल के लिए केन्या के दस्ते में नामित किया गया था। सितंबर 2019 में, उन्हें संयुक्त अरब अमीरात में 2019 आईसीसी टी20 विश्व कप क्वालीफायर टूर्नामेंट के लिए केन्या की टीम में नामित किया गया था। उन्होंने 21 अक्टूबर 2019 को बरमूडा के खिलाफ केन्या के लिए अपना ट्वेंटी 20 अंतर्राष्ट्रीय (टी20आई) पदार्पण किया। नवंबर 2019 में, उन्हें ओमान में क्रिकेट विश्व कप चैलेंज लीग बी टूर्नामेंट के लिए केन्या की टीम में नामित किया गया था।

अक्टूबर 2021 में, उन्हें रवांडा में 2021 आईसीसी पुरुष टी20 विश्व कप अफ्रीका क्वालीफायर टूर्नामेंट के क्षेत्रीय फाइनल के लिए केन्या के दस्ते में नामित किया गया था।

सन्दर्भ

श्रेणी:1993 में जन्मे लोग
श्रेणी:कीनिया के क्रिकेट खिलाड़ी
श्रेणी:जीवित लोग
ऋषभ यादव (जन्म 13 अगस्त 2002 को गुरुग्राम, हरियाणा, भारत) भारत से एक कंपाउंड तीरंदाज है। 2021 विश्व तीरंदाजी युवा चैंपियनशिप में, व्रोकला, पोलैंड में, उन्होंने पुरुषों की कंपाउंड तीरंदाजी स्पर्धा में कांस्य पदक जीता। 17 नवंबर 2021 को, उन्होंने बांग्लादेश के ढाका में 22वीं एशियाई तीरंदाजी चैंपियनशिप में अभिषेक वर्मा के साथ पुरुषों की कंपाउंड तीरंदाजी टीम स्पर्धा में कांस्य पदक और ज्योति सुरेखा वेन्नम के साथ मिश्रित टीम स्पर्धा में रजत पदक जीता।

 करियर 
ऋषभ ने थाईलैंड में तीरंदाजी एशिया कप 2022 स्टेज 1 में व्यक्तिगत और पुरुष टीम वर्ग में दो रजत पदक अर्जित किए। इसके बाद उन्होंने इराक में तीरंदाजी एशिया कप स्टेज 2 में पुरुष टीम और व्यक्तिगत वर्ग में स्वर्ण और रजत पदक हासिल किया। उन्होंने यूएसए में सीनियर विश्व तीरंदाजी चैंपियनशिप 2022 में भी भारत का प्रतिनिधित्व किया।

 संदर्भ 

 बाहरी संबंध 
 

श्रेणी:जीवित लोग
श्रेणी:2002 में जन्मे लोग
श्रेणी:भारतीय पुरुष तीरंदाज
श्रेणी:हरियाणा के खिलाड़ी
श्रेणी:21वीं सदी की भारतीय हस्तियां
ऋषभ शेट्टी जो कि प्रशांत शेट्टी का फिल्मी नाम है, एक भारतीय अभिनेता और फिल्म निर्माता हैं, जो मुख्य रूप से कन्नड़ सिनेमा में काम करते हैं। उन्हें उनकी महत्वपूर्ण और व्यावसायिक सुपर हिट कांतारा (फिल्म)
के लिए जाना जाता है, जिसमे उन्होंने मुख्य भुमिका के अलावा निर्देशन भी किया। उन्हें 'सरकार ही प्रा. शाले, कासरगोडु, कोडुगे: रमन्ना राय' के लिए 66वें राष्ट्रीय फिल्म पुरस्कारों में सर्वश्रेष्ठ बाल फिल्म के लिए राष्ट्रीय फिल्म पुरस्कार सहित कई अन्य सम्मान प्राप्त किये हैं।

प्रारंभिक जीवन
शेट्टी का जन्म 7 जुलाई 1983 को कर्नाटक के उडुपी जिले के कुंडापुरा तालुक के केराडी गांव में हुआ था। उन्होंने अपनी प्रारम्भिक स्कूली शिक्षा कुंडापुरा से की और बाद में बीकॉम पडने के लिए विजया कॉलेज में दाखिला लिया। उन्होंने कुंडापुरा में यक्षगान नाटक करके अपनी थिएटर यात्रा शुरू की। उन्होंने बेंगलुरु में पढ़ाई के दौरान नाटकों में सक्रिय रूप से भाग लिया। उनके इस काम के लिए उनकी सराहना की गई और इन नाटकों में सफलता ने उन्हें पेशेवर रूप में अभिनय करने के लिए प्रोत्साहित किया। 

फिल्मी करियर
अपने कॉलेज की पढ़ाई पुरी करने के बाद, ऋषभ शेट्टी ने कई विषम नौकरियों में काम किया जैसे पानी के डिब्बे बेचना, घरो कि दलाली और होटल का काम करते हुए समानांतर रूप से फिल्मों में अपने मौके की तलाश की। इसी दौरान उन्होंने बैंगलोर में सरकारी फिल्म और टीवी संस्थान से फिल्म निर्देशन में डिप्लोमा भी हासिल किया।  उन्होंने फिल्म उद्योग में क्लैप बॉय, स्पॉट बॉय, सहायक निर्देशक आदि के रूप में काम करना शुरू किया। इंडस्ट्री में काम करने के दौरान उनकी मुलाकात रक्षित शेट्टी से हुई, वे बाद में दोस्त बन गए।
उनकी पहली प्रमुख भूमिका फिल्म तुगलक में थी।  उन्होंने पवन कुमार की लूसिया में एक पुलिस अधिकारी की एक छोटी भूमिका निभाई और फिर रक्षित शेट्टी द्वारा निर्देशित फिल्म उलिदावारु कंडांटे में एक महत्वपूर्ण भूमिका निभाई। फिर 2016 में, रक्षित शेट्टी अभिनीत उनकी पहली निर्देशित फिल्म रिकी रिलीज़ हुई, जिसे बॉक्स ऑफिस पर औसत प्रतिक्रिया मिली। उसी वर्ष, उन्होंने किरिक पार्टी का निर्देशन किया, जो उद्योग में हिट हो गई। किरिक पार्टी के बाद शेट्टी ने "सरकार ही प्रा शाले कासरगोडु कोडुगे" का निर्देशन किया। इस फिल्म को दर्शकों के साथ-साथ समीक्षकों से भी अच्छी प्रतिक्रिया मिली और 66वें राष्ट्रीय फिल्म पुरस्कारों में सर्वश्रेष्ठ बाल फिल्म का राष्ट्रीय फिल्म पुरस्कार जीता।
उन्होंने बेल बॉटम (2019 फिल्म) में मुख्य भूमिका के रूप में शुरुआत की, जो 2019 की कन्नड़ फिल्म मे सराही गई। वर्ष 2021 में बेल बॉटम के बाद मंगलुरु स्थित गैंगस्टर 'हरि' की भूमिका मे ऋषभ शेट्टी की प्रमुख रिलीज़ हुई फिल्म गरुड़ गमना वृषभ वाहना थी, यह फिल्म एक व्यावसायिक दृष्टि से महत्वपूर्ण सफलता थी जिसमें ऋषभ शेट्टी और राज बी शेट्टी की अभिनय को  आलोचकों और दर्शकों द्वारा व्यापक रूप से सराहा गया।

कंतारा और राष्ट्रीय मान्यता
2022 में ऋषभ शेट्टी ने फिल्म कांटारा को रिलीज़ करने के लिए होम्बले फिल्म्स के साथ सहयोग किया, जिसे उन्होंने निर्देशित और अभिनीत किया था। कांटारा 2022 की सुपरहिट फिल्म थी, जो अब तक की सबसे ज्यादा कमाई करने वाली दूसरी कन्नड़ फिल्म बन गई। इसे शुरू में केवल कन्नड़ भाषा में रिलीज़ किया गया और शानदार समीक्षा और बॉक्स ऑफिस संग्रह प्राप्त करने के बाद, फिल्म को चार अन्य भारतीय भाषाओं में रिलीज़ किया गया।   इस फिल्म को देश भर में सराहना मिली, जिसमें कई अभिनेताओं और फिल्म समीक्षकों ने नायक के रूप में शेट्टी के प्रदर्शन की सराहना की।
सन्दर्भ

श्रेणी:1983 में जन्मे लोग
श्रेणी:जीवित लोग
योगी और जैन धर्म के प्रथम तीर्थंकर के लिए ऋषभदेव देखें.

भारतीय शास्त्रीय संगीत के सात स्वरों में से दूसरा स्वर।

श्रेणी:भारतीय संगीत के स्वर
ऋषभदेव राजस्थान, भारत में उदयपुर जिले की एक तहसील है। तहसील में 125 राजस्व गांव और एक शहर शामिल है। तहसील मुख्यालय ऋषभदेव में स्थित है।

सन्दर्भ

श्रेणी:राजस्थान की तहसीलें
श्रेणी:उदयपुर जिले की तहसीलें